قازاقیستانین تورکوستان ایالتی والیسی جان‌سییت تویمئبایئو، پرزیدنت نورسلطان نظربایئو طرفین‌دن ایالت مرکزی اعلان ائدیلن،۱۵۰۰ ایللیک تاریخه صاحب تورکوستان شهرینین یئنی شکیل قازاناجاغینی بیلدیردی.
قازاقیستانین اسکی آنکارا ائلچیسی اولان تویمئبایئو، تورکوستان شهرین‌ده دوزنلنن گونئی قازاقیستان ویلایتینین تورکوستان ایالتی اولاراق دییشدیریلمه‌سی و ایالت مرکزینین تورکوستان شهرینه داشسنما‌سی قوتلاما تؤره‌نینده دانیشدی.
تورکوستان ایالت والی‌سی تویمئبایئو، قازاق خانلیغینین مرکزی و تورک دونیاسینین معنوی باشکندی اولان تورکوستان ایالتینین اولوشدورولماسینین اؤنمینی وورغولادی.
تورکوستان شهرینه ایالت مرکزی ایستاتوسو وئریلمه‌سی قرارینین درین معنا داشیدیغینا ایشاره ائد‌ن تویمئبایئو،
"بو مثبت آددیم، تاریخی دگرلرین جانلانماسینی، بؤلگه‌نین سوسیال و اقتصادی پتانسیلینین آرتماسینی و یئرلی خالقین حیات سویه‌سینین یاخشیلاشماسینی تامین ائد‌جک. مین ۵۰۰ ایللیک تاریخی اولان شهر، یئنی شکیل قازاناجاق" دئدی.
پرزیدنت نظربایئوین تورکوستان بؤلگه‌سینه بؤیوک اؤنم وئردیگینه دقت چکن تویمئبایئو، ۱۹۹۱.جی ایلده پرزیدنتین گیریشیمی ایله تورکوستان‌دا تورکیه-قازاقیستان اولوسلارآراسی خوجا احمد یسوی اونیورسیته‌سینین اولوشدورولدوغونو دا خاطیرلاتدی.
